ปรับปรุงพระราม 2-เอกชัยคืบ 38%
หลังปรับแผน-คาดเสร็จ ก.พ.2564,นายสราวุธ ทรงศิวิไล อธิบดีกรมทางหลวง (ทล.) เปิดเผยว่า เร็วๆนี้กรมทางหลวงได้หารือร่วมกับการทางพิเศษแห่งประเทศไทย (กทพ.) เรื่องการขอใช้พื้นที่ทางหลวงหมายเลข 35 หรือถนนพระราม 2 สำหรับการก่อสร้างโครงการทางพิเศษสายพระราม 3-ดาวคะนอง-วงแหวนรอบนอก เนื่องจากมีพื้นที่บางช่วงทับซ้อนกับโครงการก่อสร้างยกระดับบนถนนพระราม 2 ตอนทางแยกต่างระดับบางขุนเทียน ซึ่งจากการหารือร่วมกันได้ข้อสรุปเรื่องการใช้พื้นที่โดยกรมทางหลวงอนุญาตให้ กทพ.สามารถเข้าใช้พื้นที่ตามที่เสนอ ส่วนรายละเอียดแผนการก่อสร้างซึ่งทางกระทรวงคมนาคมมีความเป็นห่วงเรื่องผลกระทบด้านการจราจร ได้มอบหมายให้กรมทางหลวง กทพ.และหน่วยงานที่เกี่ยวข้องประชุมหารือเพื่อจัดทำแผนจัดการจราจรและแผนการลดผลกระทบระหว่างการก่อสร้างเสนอกระทรวงคมนาคมพิจารณาก่อนดำเนินการก่อสร้างต่อไป คาดว่าจะได้ข้อสรุปภายในสัปดาห์หน้า,นายสราวุธกล่าวว่า สำหรับความคืบหน้าโครงการปรับปรุงถนนพระราม 2 ตอนทางแยกต่างระดับพระราม 2-เอกชัย ระยะทางประมาณ 11.7 กม. เป็นถนนขนาด 14 ช่องจราจรไปกลับ ซึ่งกรมทางหลวงได้มีการปรับแผนการก่อสร้างใหม่ ผลงานล่าสุดโครงการก้าวหน้าประมาณ 38% เร็วกว่าแผนประมาณ 3-4% กำหนดแล้วเสร็จเดือน ก.พ.2564 ส่วนโครงการก่อสร้างทางยกระดับบนถนนพระราม 2 ตอนทางแยกต่างระดับบางขุนเทียน-เอกชัย ระยะทางประมาณ 10.8 กม. คาดว่าจะเริ่มงานก่อสร้างได้ปลายปีนี้ กำหนดแล้วเสร็จปี 2565.
นายสราวุธ ทรงศิวิไล อธิบดีกรมทางหลวง (ทล.) เปิดเผยว่า เร็วๆนี้กรมทางหลวงได้หารือร่วมกับการทางพิเศษแห่งประเทศไทย (กทพ.) เรื่องการขอใช้พื้นที่ทางหลวงหมายเลข 35 หรือถนนพระราม 2 
สราวุธ ทรงศิวิไล,ปรับปรุงถนนพระราม 2,กรมทางหลวง,ทางแยกต่างระดับ,ปรับแผนการก่อสร้างใหม่,กระทรวงคมนาคม,การจราจร,ข่าวทั่วไป